Et middelsstort (vingespenn 25 – 29 mm), spinkelt nattfly. Hodet har labialpalper som er tydelig lengre enn resten av hodet og stikker fram som et nebb. Vingene er lyst gulbrune med spredte, mørkere skjell. Forvingen har to omtrent parallelle, buede, brune tverrlinjer, bakvingen bare én slik linje. Utenfor disse er det ofte 1-2 ufullstendige og utydelige linjer. Forvingen har en smal, brun tverrflekk i midten.